আবুল হোসেন সবুজ, মাধবপুর থেকে ॥ মাধবপুরে সিএনজি উল্টে চালকসহ ৬ জন আহত হয়েছে। গতকাল মঙ্গলবার দুুপুর ২টার দিকে মাধবপুর-ধর্মঘর সড়কের বোয়ালিয়া ব্রীজ এর পশ্চিমপার্শ্বে এ দুর্ঘটনাটি ঘটেছে। প্রত্যক্ষদর্শী সূত্রে জানা গেছে, একটি সিএনজি খিলগাঁও থেকে রোগী নিয়ে মাধবপুর যাচ্ছিল। উল্লেখিত স্থানে পৌছুলে সামনের চাকা প্যাংচার হয়ে যায়। এ সময় সিএনজিটি উল্টে পার্শ¦বর্তী খাদে পড়ে যায়। এতে সিএনজিতে থাকা খিলগাঁও গ্রামের রনজিত সরকারের স্ত্রী তরুতলা সরকার (২৫), তার মা শেফালী সরকার (৬০), মালতি দেবনাথ (৬০), কাজল সরকার (২৭) ও মৌজপুর গ্রামের নজরুল ইসলাম (২৭) সহ চালক আহত হয়। পরে তাদের মাধবপুর উপজেলা স্বাস্থ্য কমপ্লেক্সে চিকিৎসা দেওয়া হয়েছে।